Document ID: /fineweb-2-swissfilter-quality_10-filterrobots/filtered/01798.jsonl.gz/724

Est. 2011
Neuiigkeite im 2023
- Das Johr git`s e neue Stamm
- Mir ziigle ins Ysebähnli
- Glaub, sunsch hänn mr erschtmol nüt…
No Frooge?
Nur no ...
Tag(e)
:
Stunde(n)
:
Minute(n)
:
Sekunde(n)
bis zur Besammlig im Ysebähnli
Tatort 2023
Wanted
Mr sueche e zweite Bass!
Du bisch e glatte Siech, hesch Spass am musiziere und am gmietliche Zammesy?
Inflagranti Basel …
"Gaili Siache mit ner coole Musik."
"E drümmlige Huffe mit mehr oder weniger musikalische Mitgliider, wo kai Spaß het."
"Eifach numme ä geile Huffe wo Spass und Disziplin sich d'Hand git!"
"Ä Band wo Spass het am zämme musiziere und gmietlich z'feschte."
"Satte Siäche mit dreckigem Sound und Spaß a de Freud."
"E glaine Huffe uf de Spure vom Sherlock Holmes."
"E chline coole Huffe alles Manne wo gueti Musig macht."
"De geilste Huffe vo irre Type die kei Spaß an nüd hän."
"Geili Siächä mit dennä mo scheni Musik machä ka."
"Jede Kärli in däm Huffe isch halt uf sini Art e Profimusiker."
E Gschicht zur Gründig
Noo dr Fasnacht 2011 hänn sich 7 Schneyz Gedangge gmacht, ob me s ägscht schafft, e neyi Muusig mit glatte Sieche uff d Bai z stelle…
Me het glii dernoo e unverbindligge Hogg iiberuefe und het aifach emool welle driiber diskudiere. Während dämm Hogg isch d Euphorie aber esoo gwaltig gsii, dass uss em unverbindligge Hogg e Grindersitzig woorde isch ! Dr Entschluss isch klar gsi: in erschter Linie muess s Zwischemenschlige stimme und es sell uf jeede Fall e glaine Huffe bliibe!
Mir hänn denne scho gli die erschti Proob in Agriff gnoo, und das inere Glaibasler Firma im zwaite Käller; trotz dass mir e relativ glaine Huffe gsii sinn, hänn mir alles gää ,und d Qintessänz derfoo isch gsii, dass d Mieter vo deere Liegeschaft ihre Färnseh nimme gheert hänn.
Fyr uns het das bediddet , mir mien e neys Proobelokal sueche „Sooooone Saich“ s neye Proobelokal hänn mir denne glii dernoo im „zem letschte Tropfe“, im änere Egge vom Glaibasel, gfunde!
In dere Zyt hänn no 7 neyi Kärlis uss de verschiidenschte Gugge dr Wäg zue uns gfunde, und scho sinn mir vo 7 uff 14 Kärlis gwaggse!
Bi dr Suechi noch em Name sinn e huffe Vorschleeg duure Kopf, aber s Renne het noo viile Diskussioone „Inflagranti“ gmacht. Nomen est omen sait dr Dr. Watson zem Sherlock Holmes.
Ändi Novämber 2011 sinn mir zämme inne Proobeweekend gschtarted, vom Frytig zoobe bis am Sunntig z Midaag hämmer denne innere Skihütte d Inschtromänt zem Gliehe brocht, und z Oobe hämmer ganz „schüüch“ no ai oder zwai Lutz drungge, das alles nadiirlig verruggt in Maasse!
Die Band
Noldi
Trompeete
Gründigsmitglied und Musikchef.
Mit glatte Sieche coole Sound mache und bim e Lutz oder zwei d Fasnacht gniesse.
Jens
Posuune
Gründigsmitglied
Ich ka mini Emotione musikalisch entertaine. Respekt, nit nur unteränander, sondern au gegenüber im ganze Umfeld.
Bolle
Schlagzyg
Gründungsmitglied
De Noldi und ich hän, noch unsere Vorstellige und Vorussetzige, zur Gründungssitzung in 2011 iglaade und sither ä huffe Spass aber au ä bitz Arbeit g’ha… Somit hämma viel richtig g’macht!
Chris
Trompeete
Mich motiviert, dass mirs guet händ undere nand und das mir relativ chli sind…. und gueti Musig mache.
Uwe
Posuune
Gründungsmitglied
…und riese Plausch an dere Gruppe.
Iceman
Major
Bin debi weil ich nid weiß was ich an dene 3 däg sunscht mache soll.
Matze
Hörnli
Bin seit kurz nach der Gründung dabei. War jung, hatte Zeit und kein Talent 🙂
Däni
Hörnli
Sit 2017 dr bi…
will i grad Zyt ka ha.
Pfosti
Paugge
Inflagranti suuuper Jungs, guedi Musik und immer Spaß 😎
Tom
Trompeete
Selten so wenig Spaß gha – de Lutz isch guet.
Cello
Trompeete
Syt 2016 kha ich mit guete Fründe zäme (Gugge-)Muusig mache, au wenn’s kai Spaß macht 😉, aber drfür viil Freud.
Uschy
Bass
2021/2022 und sie hond ebber brucht wo dicki backä machä ka.